Hallituksen hyväksymät kilpailuvaliokunnan ehdotukset:

1. "Paras seitsemästä" käyttöön kaikissa turnauslohkoissa kaikilla sarjatasoilla. Muutos koskee 3-divisioonaa ja alempia lohkoja.

Perustelut: sarjaturnauspäivät ovat liian pitkiä, tällä muutoksella neljän kierroksen päivä lyhenee keskimäärin 10 tunnista 7-8 tuntiin ja kolmen kierroksen päivä 7.5 - 8 tunnista 5.5 - 6 tuntiin.

2. Muutetaan sääntöpykälä 4.5.3.1. niin että se ei koske Nappulaliigaa

Perustelut: Etenkin Nappulaliigassa on nähty usein kolmen pelaajan pooleja, joissa poissaolon vuoksi molemmat pelaajat etenevät pääkaavioon yhden ottelun jälkeen. Tämän jälkeen yleensä tulee karsiutuminen ensimmäisellä kierroksella suurien tasoerojen vuoksi. Nappulaliigassa tulee sallia karsintalohkojen tasaaminen lohkojen 3. ja 4. sijoitettujen osalta kilpailupäivän aamuna ennen luokan aloitusta.